Document ID: 31998R0546

ΚΑΝΟΝΙΣΜΟΣ (ΕΚ) αριθ. 546/98 ΤΗΣ ΕΠΙΤΡΟΠΗΣ της 10ης Μαρτίου 1998 για τον καθορισμό, για το έτος 1998, των λεπτομερειών εφαρμογής του καθεστώτος εισαγωγής όσον αφορά ορισμένα προϊόντα του τομέα του βοείου κρέατος που προβλέπονται από την απόφαση 97/831/ΕΚ του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 97/831/ΕΚ του Συμβουλίου, της 27ης Νοεμβρίου 1997, όσον αφορά την σύναψη συμβάσεως συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας (1),
τον κανονισμό (ΕΚ) αριθ. 77/98 του Συμβουλίου, της 9ης Ιανουαρίου 1998, σχετικά με ορισμένες λεπτομέρειες εφαρμογής της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας (2), και ιδίως το άρθρο 1,
Εκτιμώντας:
ότι στο άρθρο 15 παράγραφος 2 της συμφωνίας συνεργασίας που επισυνάπτεται στην απόφαση 97/831/ΕΚ έχει προβλεφθεί για το 1998 δασμολογική ποσόστωση 1 650 τόνων των προϊόντων που αναφέρονται στο παράρτημα Ε της συμφωνίας, εκφρασμένου σε βάρος σφαγίου 7 ότι πρέπει να θεσπισθούν οι λεπτομέρειες εφαρμογής της εν λόγω ποσοστώσεως 7
ότι για να είναι δυνατή η ελαστική εφαρμογή της ποσοστώσεως αυτής πρέπει να προβλεφθεί ένα καθεστώς αιτήσεων που θα αφορούν επί των δικαιωμάτων εισαγωγής 7 ότι βάσει των δικαιωμάτων αυτών ο επιχειρηματίας δύναται καθόλη τη διάρκεια του έτους 1998 να ζητά πιστοποιητικά εισαγωγής σε εφαρμογή του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1998, περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΚ) αριθ. 1404/97 (4), και του κανονισμού (ΕΚ) αριθ. 1445/95 της Επιτροπής της 26ης Ιουνίου 1995, περί λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και για κατάργηση του κανονισμού (ΕΟΚ) αριθ. 2377/80 (5), όπως τροποποιήθηκε τελευταία από τον κανονισμό (ΕΚ) αριθ. 260/98 (6), προβλέποντας συγχρόνως ορισμένες παρεκκλιτικές διατάξεις επί του θέματος 7
ότι για τον ορθό έλεγχο της καταγωγής των προϊόντων πρέπει να απαιτείται η υποβολή είτε ενός πιστοποιητικού κυκλοφορίας EUR 1 είτε μία δήλωση επί του τιμολογίου σύμφωνα με τις διατάξεις του πρωτοκόλλου αριθ. 2 της συμφωνίας συνεργασίας 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την περίοδο από 1ης Ιανουαρίου έως 31 Δεκεμβρίου 1998 ανοίγεται δασμολογική ποσόστωση 1 650 τόνων ορισμένων προϊόντων του τομέα του βοείου κρέατος, εκφρασμένων σε βάρος σφαγίου, καταγωγής Πρώην Γιουγκοσλαβικής Δημοκρατίας της Μακεδονίας.
Η ποσόστωση αυτή φέρει τον αύξοντα αριθμό 09.4505.
2. Η εισαγωγή στο πλαίσιο της ποσοστώσεως που αναφέρεται στην παράγραφο 1 επιφυλάσσεται σε ορισμένα ζωντανά ζώα και ορισμένα κρέατα που υπάγονται στους κωδικούς ΣΟ:
- ex 0102 90 51, ex 0102 90 59, ex 0102 90 71 και ex 0102 90 79,
- ex 0201 10 00,
- ex 0201 20 20,
- ex 0201 20 30,
- ex 0201 20 50,
που αναφέρονται στο παράρτημα Ε της οδηγίας 97/831/ΕΚ.
3. Για τον καταλογισμό στην ποσόστωση αυτή, 100 χιλιόγραμμα ζωντανού βάρους ισοδυναμούν με 50 χιλιόγραμμα βάρους σφαγίου.
4. Ο τελωνειακός δασμός ad valorem και τα ειδικά ποσά των δασμών που καθορίζονται στο κοινό δασμολόγιο (ΚΔ) μειώνονται κατά 80 % για τα προϊόντα που εισάγονται στο πλαίσιο της ποσοστώσεως αυτής.
Άρθρο 2
Για να επωφεληθεί του καθεστώτος εισαγωγής που αναφέρεται στο άρθρο 1, ο αιτών δικαίωμα εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αιτήσεως, πρέπει να αποδείξει, προς ικανοποίηση των αρμοδίων αρχών του συγκεκριμένου κράτους μέλους, ότι έχει ασκήσει κατά τη διάρκεια των τελευταίων δώδεκα μηνών μία τουλάχιστον φορά εμπορική δραστηριότητα στις συναλλαγές βοείου κρέατος με τρίτες χώρες 7 ο αιτών πρέπει επίσης να είναι εγγεγραμμένος σε ένα εθνικό μητρώο ΦΠΑ.
Άρθρο 3
1. Η αίτηση χορηγήσεων δικαιωμάτων εισαγωγής μπορεί να υποβληθεί μόνο στο κράτος μέλος στο οποίο ο αιτών είναι εγγεγραμμένος κατά την έννοια του άρθρου 2.
2. Η αίτηση χορηγήσεως δικαιωμάτων εισαγωγής πρέπει να αφορά ελάχιστη ποσότητα 15 τόνων σε βάρος σφαγίου χωρίς να υπερβαίνει τη συνολική ποσότητα της ποσοστώσεως.
3. Μία αίτηση χορηγήσεως δικαιωμάτων εισαγωγής μπορεί να υποβληθεί μόνο έως τις 13 Μαρτίου 1998.
4. Μία μόνο αίτηση μπορεί να υποβληθεί από τον ίδιο ενδιαφερόμενο. Σε περίπτωση υποβολής από τον ίδιο ενδιαφερόμενο περισσοτέρων αιτήσεων, όλες οι αιτήσεις απορρίπτονται.
5. Τα κράτη μέλη ανακοινώνουν στην Επιτροπή, το αργότερο στις 20 Μαρτίου 1998 τις υποβληθείσες αιτήσεις. Στην ανακοίνωση αυτή πρέπει να περιλαμβάνεται ο κατάλογος των αιτούντων και οι ζητηθείσες ποσότητες.
Όλες οι ανακοινώσεις, συμπεριλαμβανομένης της ανακοινώσεως «καμία», πραγματοποιούνται με τέλεξ ή τηλεφωτοαντίγραφο χρησιμοποιώντας στην περίπτωση κατά την οποία οι αιτήσεις έχουν κατατεθεί, το έντυπο που περιλαμβάνεται στο παράρτημα του παρόντος κανονισμού.
Άρθρο 4
Η Επιτροπή αποφασίζει σε ποιο βαθμό μπορεί να δοθεί συνέχεια στις αιτήσεις. Εάν οι ποσότητες τις οποίες αφορούν οι αιτήσεις υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μειώσεως των ποσοτήτων που έχουν ζητηθεί.
Άρθρο 5
1. Η εισαγωγή των ποσοτήτων που έχουν κατακυρωθεί εξαρτάται από την προσκόμιση ενός ή περισσοτέρων πιστοποιητικών εισαγωγής.
Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.
2. Η αίτηση χορηγήσεως πιστοποιητικού μπορεί να κατατεθεί μόνο στο κράτος μέλος στο οποίο ο επιχειρηματίας έχει ζητήσει τα δικαιώματα εισαγωγής.
3. Στην αίτηση χορηγήσεως του πιστοποιητικού και στο πιστοποιητικό πρέπει να περιλαμβάνονται οι ακόλουθες ενδείξεις:
α) στη θέση 8, η ένδειξη της Πρώην Γιουγκοσλαβικής Δημοκρατίας της Μακεδονίας 7 το πιστοποιητικό δημιουργεί την υποχρέωση εισαγωγής από την χώρα αυτή 7
β) στη θέση 20, ο αύξων αριθμός 09.4505 καθώς και μία τουλάχιστον από τις ακόλουθες ενδείξεις:
- Reglamento (CE) n° 546/98
- Forordning (EF) nr. 546/98
- Verordnung (EG) Nr. 546/98
- Κανονισμός (ΕΚ) αριθ. 546/98
- Regulation (EC) No 546/98
- Rθglement (CE) n° 546/98
- Regolamento (CE) n. 546/98
- Verordening (EG) nr. 546/98
- Regulamento (CE) nΊ 546/98
- Asetus (EY) N:o 546/98
- Fφrordning (EG) nr 546/98.
4. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, ο δασμός του κοινού δασμολογίου που ισχύει κατά την ημερομηνία θέσεως σε ελεύθερη κυκλοφορία εισπράττεται στο ακέραιο για όλες τις ποσότητες που υπερβαίνουν εκείνες που αναγράφονται επί του πιστοποιητικού εισαγωγής.
5. Κατά παρέκκλιση από το άρθρο 3 του κανονισμού (ΕΚ) αριθ. 1445/95, τα πιστοποιητικά εισαγωγής που έχουν συνταχθεί σύμφωνα με τον παρόντα κανονισμό ισχύουν έως τις 31 Δεκεμβρίου 1998.
6. Τα εκδιδόμενα πιστοποιητικά ισχύουν σε ολόκληρη την Κοινότητα.
Άρθρο 6
Τα προϊόντα επωφελούνται των δασμών που αναφέρονται στο άρθρο 1 μετά από προσκόμιση είτε ενός πιστοποιητικού κυκλοφορίας EUR 1 που εκδίδεται από την χώρα εξαγωγής, σύμφωνα με τις διατάξεις του πρωτοκόλλου αριθ. 2 που επισυνάπτεται στη συμφωνία συνεργασίας, είτε μιας δηλώσεως επί τιμολογίου η οποία συντάσσεται από τον εξαγωγέα σύμφωνα με τις διατάξεις του εν λόγω πρωτοκόλλου.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαρτίου 1998.

Labels: 3
17
18
6